proxectonos/corpus_dominio_legal_administrativo_tmp huggingface dataset:
APROBACIÓN PADRÓN AUGA E SUMIDOIROS VIVENDAS 1º TRIMESTRE 2022
ADMINISTRACIÓN LOCAL — Municipal — Ponte Caldelas (Recadación, 08/04/2022)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 1º trimestre do ano 2022 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 1º trimestre do ano 2022 que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde, Andrés Díaz Sobral Documento asinado electronicamente ó marxe
EXPROPIACIÓN FORZOSA PARA EXECUCIÓN DE PROXECTO DE “MELLORA DO COMPORTAMENTO HIDRÁULICO DO RÍO BROI, EN VILADESUSO, OIA, 2ª FASE” EMPRAZAMENTO PARA COMPARECENZA
ADMINISTRACIÓN LOCAL — Municipal — Oia (Outros documentos, notificacións e informacións públicas, 05/04/2022)

EXPROPIACIÓN FORZOSA PARA EXECUCIÓN DE PROXECTO de “Mellora do comportamento hidráulico do Rio Broi, en Viladesuso, Oia, 2ª fase” ACTA PREVIA Á OCUPACIÓN Logo de autorizada a urxente ocupación das fincas afectadas, por Decreto37/2022, do 24 de marzo, da Vicepresidencia primeira e Consellería de Presidencia, Xustiza e Turismo, publicado no DOG n.º 62 de 30 de marzo de 2022, De conformidade co artigo 52 da Lei 16 de decembro de 1954 sobre Expropiación Forzosa, emprázase a todos os titulares dos terreos afectados polo proxecto de “ Mellora do comportamento hidráulico do Rio Broi, en Viladesuso, Oia, 2ª fase”, para que comparezan in situ, nos terreos afectados, en Serraseca, Viladesuso, o día25 de abril de 2022, ás 10 horas, ao obxecto de levantar Acta previa á ocupación das parcelas. En Oia, a 30 de marzo de 2022 A Alcaldesa Cristina Correa Pombal
APROBACIÓN DEFINITIVA DE DEROGACIÓN DE ORDENANZA REGULADORA DE PREZO PÚBLICO POLA SUBMINISTRACIÓN DE LIBROS E OUTRAS PUBLICACIÓNS
ADMINISTRACIÓN LOCAL — Municipal — Lalín (Ordenanzas e Regulamentos, 09/08/2022)

Rematado o período de exposición pública do expediente 828/2022 de derrogación da Ordenanza reguladora do Prezo Público pola prestación do servizo de subministro de libros e outras publicacións destinadas a divulgación cultural polo Padroado Cultural de Lalín aprobado provisionalmente polo Pleno da Corporación do Concello de Lalín en sesión celebrada o día 29 de abril de 2022, sen que se presentaran reclamacións, enténdense definitivamente adoptados os acordos ata o de agora provisionais, segundo o artigo 49 da Lei de Bases do Réxime Local. Lei 7/1985 (LBRL). De conformidade co disposto, procédese á publicación do acordo en cumprimento do disposto no artigo 49 da Lei de Bases do Réxime Local. Lei 7/1985 (LBRL) Se aproba polo Pleno municipal a non esixencia do prezo público seguinte e a derrogación da súa Ordenanza reguladora: PREZO PÚBLICO POLA PRESTACIÓN DO SERVIZO DE SUBMINISTRO DE LIBROS E OUTRAS PUBLICACIÓNS DESTINADAS Á DIVULGACIÓN CULTURAL POLO PADROADO CULTURAL DE LALÍN. Lalín, 01 de agosto de 2022. A Concelleira delegada de Facenda Mª Paz Pérez Asorey DOCUMENTO ASINADO DIXITALMENTE
APROBACIÓN PADRÓN DA TAXA POR OCUPACIÓN VÍA PÚBLICA CON MESAS E CADEIRAS 1ª FRACCIÓN 2022
ADMINISTRACIÓN LOCAL — Municipal — Marín (Recadación, 10/03/2022)

Por Resolución do Concelleiro delegado de Facenda do día 27 de febreiro de 2022 foi aprobado o padrón fiscal correspondente ao concepto tributario de ocupación de vía pública con Mesas e Cadeiras na modalidade de pago fraccionado relativo a 1ª fracción do exercicio 2022. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de marzo e o 5 de maio de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mesas e Cadeiras na modalidade de pago fraccionado relativo a 1ª fracción do exercicio 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de abril de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de abril. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
IN408A 2018/01 NORVENTO, S. L. U., LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LAT 66 KV EVACUACIÓN PARQUE EÓLICO ACIBAL
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 22/12/2022)

A instalación denominada LAT 66 kV evacuación Parque Eólico Acibal foi declarada de utilidade pública mediante resolución do 4 de novembro de 2021, do Consello da Xunta de Galicia, o que leva implícita a urxente ocupación dos bens e dereitos afectados, tendo a condición de beneficiaria a empresa Norvento SLU. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que os días 13, 17, 19, 24 e 25 de xaneiro de 2023, a partir das 9:30 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Moraña. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 2 de decembro de 2022 O xefe territorial de Pontevedra Sonia Estefania Goncalves Diaz de Otazu
PAGAMENTO DO XUSTIPREZO DO XURADO. PO/16/261.06, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/10/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do Xustiprezo do Xurado dos bens e dereitos afectados polas obras “Itinerario peonil e ciclista na PO-531. Treito: A Devesa – Bretoña. P. Q.6+200–10+250”, de clave: PO/16/261.06, no concello de Pontevedra. O pago realizarase mediante transferencia bancaria a quen figura como propietario da finca. No suposto de cambio na titularidade da propiedade, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo ou calquera outra contía que con anterioridade estea pagada ou consignada na Caixa Xeral de Depósitos. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, ou a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra.—O xefe do Servizo, Louise Marie Golobart Almazan (Documento asinado dixitalmente)
APROBACIÓN DEFINITIVA ORZAMENTO
ADMINISTRACIÓN LOCAL — Municipal — Grove, O (Presupostos e cadros de persoal, 11/11/2022)

O Pleno do Concello de O Grove na sesión ordinaria do 05/10/20022, aprobou inicialmente o Orzamento Xeral para o exercicio 2022. Este acordo foi publicado no BOP núm.195 de data 11/10/2022, iniciando o prazo de exposición ao público. Durante o período de exposición pública indicado, non se rexistrou reclamación algunha contra a aprobación do citado expediente, polo que de conformidade co establecido no artigo 20.1 do R. D. 500/1990, do 20 de abril, elévase devandito acordo de aprobación a definitivo. En consecuencia, e de conformidade co establecido no artigo 20.3 do R. D. 500/90 e 169.3 do Texto Refundido da Lei Reguladora das Facendas Locais, faise pública a aprobación definitiva do expediente de Orzamento Xeral do Concello de O Grove para exercicio 2021, cuxo resumo por capítulos é o seguinte: Así mesmo e de acordo co establecido no art.90.1 da Lei 7/1985, de 3 de abril e 126.1 do RDL 781/1986 de 18 de abril, publícase o cadro de persoal deste concello. O Alcalde. Antonieta Garrot Aamarouch. (DOCUMENTO ASINADO DIXITALMENTE)
APROBACIÓN INICIAL DA RELACIÓN DE POSTOS DE TRABALLO
ADMINISTRACIÓN LOCAL — Municipal — Silleda (Presupostos e cadros de persoal, 31/05/2022)

Aprobado inicialmente polo Pleno da Corporación, en sesión do 26 de maio de 2022, a Relación de postos de Traballo (RPT) do Concello de Silleda, sométese o expediente a información pública por prazo de vinte (20) días, a contar desde o día seguinte ao de publicación do presente anuncio no Boletín Oficial da Provincia e no taboleiro de edictos da sede electrónica da entidade (https://silleda.sedelectronica. gal), a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. Silleda, na data da sinatura electrónica O Alcalde, Manuel Cuiña Fernández
EXTRACTO DE ACORDOS ADOPTADOS POLO PLENO ORDINARIO DE 21.04.2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/06/2022)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día. ASUNTO RESULTADO 1.- Aprobación do borrador da acta da sesión ordinaria de 21.03.2022 (HUM3E3F3KDJ083EY). Aprobado 2.- Declaración institucional sobre mobilidade ferroviaria. Efectuada 3.- Declaración institucional “Villa de Pintanxo”. Efectuada 4.- Validación do gasto para o aboamento de facturas sen previa tramitación.2022/FACTGRTRAM/000060, 2022/FACTGRTRAM/000075, 2022/FACTGRTRAM/000100 e 2022/FACTGRTRAM/000105. Aprobadas 5.- Proposición do grupo municipal do Partido Popular para mellorar o servizo de recollida de lixo nas parroquias.2022/INIPLENO/000010. Rexeitada 6.- Proposición do Grupo Municipal do Partido Popular para o implemento de medidas urxentes de mantemento e mellora do polígono industrial do Campiño.2022/INIPLENO/000012. Rexeitada 7.- Proposición do grupo municipal do Partido Popular destinada a paliar a pobreza enerxética no Concello de Pontevedra.2022/INIPLENO/000013. Rexeitada 8.- Coñecemento de resolucións e decretos.2022/RESMENSUAL/0000004. Toma coñecemento 9.- Dación de conta expediente de modificación de crédito 1/2022 (1IR/2022). 2022/MODORZA/000001. Toma coñecemento 10.- Dación de conta da liquidación do orzamento do Concello correspondente ao exercicio 2021.2022/XENINT/000009 Toma coñecemento 11.- Toma de coñecemento do decreto de Alcaldía polo que se aproba o “Plan de medidas contra o fraude no marco do plan de recuperación, transformación e resiliencia para a xestión de fondos europeos do Concello de Pontevedra”. 2022/XENEPEC/000008. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica
APROBACIÓN INICIAL ORDENANZA MUNICIPAL PARA A REGULACIÓN DE RODAXES CINEMATOGRÁFICAS
ADMINISTRACIÓN LOCAL — Municipal — Silleda (Outros documentos, notificacións e informacións públicas, 12/04/2022)

O Pleno do concello de SILLEDA, na sesión celebrada o 31 de Marzo de 2022 acordou aproba-la Ordenanza Municipal para a Regulación de Rodaxes Cinematográficas. De conformidade co disposto no artigo 49. b da Lei 7/1985 (LRBRL), a ordenanza aprobada sométese a información pública durante 30 días, contado dende o día seguinte ó de publicación deste anuncio no Boletín Oficial da Provincia, para que os/as interesados/as, poidan examina-lo expediente e formular reclamacións e suxestións. Se unha vez transcorrido o período de exposición pública non se presentaren, a ordenanza entenderase definitivamente aprobada e procederase á publicación do texto íntegro no BOP. Silleda, na data da sinatura electrónica O Alcalde-Presidente Asdo. Manuel Cuiña Fernández
APROBACIÓN INICIAL DE ORDENANZA FISCAL REGULADORA DA TAXA POR APERTURA DE ESTABLECEMENTOS E DE ACTIVIDADES
ADMINISTRACIÓN LOCAL — Municipal — Ponteareas (Ordenanzas e Regulamentos, 19/05/2022)

O Pleno da Corporación Municipal, na sesión levada a cabo o día 26 de abril de 2022, acordou aprobar inicialmente a Ordenanza fiscal reguladora da taxa por apertura de establecementos de actividades. De conformidade co artigo 17.1 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, exponse ao público polo prazo de trinta días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra, aos efectos de que as persoas interesadas poidan presentar as reclamacións ou suxestións que estimen oportunas. O texto da ordenanza poderá consultarse no taboleiro de anuncios electrónico do Concello e no taboleiro físico. Taboleiro físico: dirección Xardíns da Xiralda s/n, 36860 Ponteareas, Pontevedra. Horario de 9 a 14 horas en días hábiles (exclúense sábados, domingos e festivos) Enlace ao taboleiro de anuncios electrónico: Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto da ordenanza as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. O Acordo de aprobación definitiva da Ordenanza, co texto íntegro da mesma, publicarase para o seu xeral coñecemento no taboleiro de anuncios físico e electrónico do Concello e no Boletín Oficial da Provincia de Pontevedra. Tamén se publicará no portal de transparencia municipal. Ponteareas A alcaldesa, Mª Cristina Fernández Davila (Documento asinado electronicamente)
LISTA DE ADMITIDOS/ EXCLUÍDOS–CONVOCATORIA PARA A COBERTURA DE 3 PRAZAS VACANTES DE ADMINISTRATIVO POR PROMOCIÓN INTERNA, INCLUÍDAS NA OFERTA PÚBLICA DE EMPREGO DO ANO 2019–PERSOAL LABORAL (EXPTE.460/2022).
ADMINISTRACIÓN LOCAL — Municipal — Sanxenxo (Persoal, oposicións, 05/08/2022)

Á vista das Bases publicadas na sede electrónica do Concello de Sanxenxo (https://sede.sanxenxo.es/) da convocatoria do proceso de selección de persoal para cubrir tres prazas vacantes de administrativo/a, incluídas na oferta pública de emprego do ano 2019, por persoal laboral fixo da escala de administración xeral, mediante a quenda de selección por promoción interna, publicada no BOP de Pontevedra nº 112 o 13 de xuño de 2022 e no DOG nº115 o 16 de xuño de 2022 unha vez finalizado o prazo de presentación de solicitude, procédese a publicar a lista provisional de aspirantes admitidas/os e excluídas/os da convocatoria, polo que esta Alcaldía RESOLVE: PRIMEIRO.- Aprobar a lista de admitidas/os da convocatoria: SEGUNDO.- Composición nominativa do tribunal, lugar data e hora de constitución e inicio proceso selectivo (Fase concurso): Presidente: Jose Juan Vidal Vilanova Secretario: Angel Luis López Pita Vocais: Rocio Maria Pasamar Pedernal Sergio Ariel Ngoma Vicea. Khalifa Ababacar Fernando Esteban Anza Dutor. Suplente Presidente: Celso Lede Porto. Suplente Secretario: Rafael Vázquez Abal. Suplente Vocais: Azalea Quijera Marghioala. Pedro Claudio Berrospi Constant. Luisa Fariña Escudeiro. Tanto a data como a hora Constitución do tribunal publicarase no sede electrónica municipal, ademais da data do inicio do proceso selectivo (fase de concurso). TERCEIRO.- A presente resolución publicarase no BOP, no Taboleiro de anuncios da casa do Concello de Sanxenxo sita na rúa Madrid, 1 e no taboleiro de anuncios electrónico (http://sede.sanxenxo.es). Sanxenxo, (Asinado dixitalmente na data certificada ao pe).
DELEGACIÓN NA CONCELLEIRA DONA FÁTIMA ABAL ROMA PARA CELEBRACIÓN DE MATRIMONIO CIVIL (EXPTE.5368/2021)
ADMINISTRACIÓN LOCAL — Municipal — Cambados (Outros documentos, notificacións e informacións públicas, 15/06/2022)

Debendo celebrarse voda civil, o día 4 de xuño de 2022, ás 11’00 horas, polos contraentes HASSAN TAOUS REBEGEA CASAS. F. (DNI núm.47388593Z) e HUGO NELSON LAJE BENCHRIF (DNI núm.76722029D), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados, Dª IRATXE PAP ASCO, para que o día 4 de xuño de 2022, actúe, por delegación desta Alcaldía, na voda civil a celebrar nesta Casa Consistorial, ás 11’00 horas, entre os contraentes L. J. L. F. (DNI núm.47388593Z) e HUGO NELSON LAJE BENCHRIF. (DNI núm.76722029D); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Junia Perearnau Rebolloso Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPEDIENTES DE MODIFICACIÓN DE CRÉDITOS MEDIANTE CRÉDITO EXTRAORDINARIO E SUPLEMENTO DE CRÉDITO Nº11-P/2022 E Nº12-P/2022
ADMINISTRACIÓN LOCAL — Municipal — Lalín (Presupostos e cadros de persoal, 04/10/2022)

O Pleno da Corporación do Concello de Lalín, en sesión ordinaria celebrada o día 30 de setembro de 2022, aprobou provisionalmente os seguintes expedientes de modificación de créditos dentro do vixente orzamento municipal para o 2022: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 30 de setembro de 2022 A Concelleira de Facenda — Mª Paz Pérez Asorey Documento asinado dixitalmente
APROBACIÓN INICIAL MODIFICACIÓN ORDENANZA FISCAL IIVTNU
ADMINISTRACIÓN LOCAL — Municipal — Gondomar (Ordenanzas e Regulamentos, 15/02/2022)

O Pleno do Concello de Gondomar, en sesión ordinaria celebrada o día 03 de febreiro de 2022, acordou: Primeiro.- Aprobar provisionalmente a modificación da Ordenanza Fiscal reguladora do Imposto sobre Incremento de Valor do Terreos de Natureza Urbana (IIVTNU) co fin de adaptala á lexislación vixente, nos termos previstos no expediente. Segundo.- Expoñer este expediente ao público mediante anuncio inserto no Boletín Oficial da Provincia, por trinta días hábiles, durante os cales os interesados poderán examinalo e presentar reclamacións ante o Pleno. O expediente considerarase definitivamente aprobado se durante o ditado prazo non se teñan presentado reclamación ao expediente, sobre a base do recollido no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Así mesmo, estará a disposición dos interesados na sede electrónica deste Concello [dirección https://concellodegondomar.sedelectronica. gal].
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 25/03/2022)

Por Resolución da alcaldía de data 22 de marzo de 2022 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia debido a baixa por enfermidade, 1. Delegar en D. Sergio Marcelo Nikoghosyan Zampalo, en canto 1º Tenente de alcalde, a alcaldía ata a reincorporación da baixa por enfermidade.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde Jorge Cubela López Documento asinado dixitalmente á marxe
DELEGACIÓN DE COMPETENCIAS NO 1º TENIENTE DE ALCALDE D. ROBERTO MERA COVAS DURANTE O PERIODO DO 11 AO 17 DE ABRIL 2022
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/04/2022)

Ante a miña ausencia prevista dende o 11 ao 17 de abril de 2022, ámbolos dous incluídos, por goce do período de vacacións e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía o 1º Nelson Ernesto Comellas Herrezuelo, don Roberto Mera Covas; dende o 11 ao 17 de abril de 2022, ámbolos dous incluídos. Segundo: Comunicar esta Resolución ao interesado, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao a Alcaldesa dona María Cristina Fernández Davila, en Ponteareas. (Documento asinado electronicamente)
APROBACIÓN PROVISIONAL DE MODIFICACIÓN DE ORDENANZA REGULADORA DE PRECIO PÚBLICO POR USO DE INSTALACIONES DEPORTIVAS MUNICIPALES
ADMINISTRACIÓN LOCAL — Municipal — Lalín (Ordenanzas e Regulamentos, 13/06/2022)

O Pleno da Corporación do Concello de Lalín, en sesión ordinaria celebrada o día 27 de maio de 2022, aprobou inicialmente expediente de modificación da Ordenanza reguladora do prezo público pola prestación de servicios nas instalación deportivas municipais do Concello de Lalín (Expte 2322/2022). En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, de 2 de abril, reguladora das bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ó Pleno no departamento de Tesourería do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co apartado 3 do artigo 17 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, entenderanse definitivamente adoptados os acordos, sen necesidade de acordo plenario. Lalín, 06 de xuño de 2022. A Concelleira delegada de Facenda María Paz Pérez Asorey DOCUMENTO ASINADO DIXITALMENTE
CONCESIÓN SUBVENCIÓNS DE CONFORMIDADE COAS “BASES E CONVOCATORIA PARA A CONCESIÓN POR CONCORRENCIA NON COMPETITIVA DE AXUDAS ECONÓMICAS AOS NEGOCIOS DO CONCELLO DE COVELO”
ADMINISTRACIÓN LOCAL — Municipal — Covelo (Subvencións e axudas, 22/02/2022)

Por acordo da Xunta de Goberno Local de data 15/10/2021, foron concedidas as seguintes subvencións de conformidade coas “Bases e convocatoria para a concesión por concorrencia non competitiva de axudas económicas aos negocios do concello de Covelo afectados pola declaración do estado de alarma pola Covid-19, coa colaboración da deputación de Pontevedra”, aprobadas polo Concello de Covelo e publicadas no BOPPO nº 156 de data 16/08/2021: DOCUMENTO ASINADO ELECTRONICAMENTE
APROBACIÓN INICIAL DO PLAN EMERXENCIA ANTE A SITUACIÓN DE SECA DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/12/2022)

O Pleno do Concello da Guarda en sesión de 25 de novembro de 2022 acordou aprobar inicialmente o Plan Emerxencia ante a Situación de Seca do Concello da Guarda, que se somete a información pública e audiencia dos interesados por prazo de 30 días hábiles contados a partir do seguinte ao da publicación do presente anuncio, para a presentación de reclamacións e suxestións, que serán resoltas polo Pleno. O Alcalde Antonio Lomba Baz Documento asinado electronicamente
DH. A36.67576 EVA VALES FERNÁNDEZ (C. DE AUGAS DO AVINEIRAL), SOLICITUDE DE CONCESIÓN DE APROVEITAMENTO DE AUGAS DE DOUS MANANCIAIS NO LUGAR DE OÍS PEQUENO, BERMÉS (LALÍN)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 05/04/2022)

SOLICITANTE: Comunidade de Augas do Avineiral VOLUME TOTAL ANUAL: 3.840,00 m3/ano. DESTINO: rega ORIXE: Dous mananciais no lugar de Oís Pequeno, Bermés CONCELLO: Lalín O aproveitamento consiste na captación de auga dun manancial existente na parcela de referencia catastral 36024A177000950000BE consistente nunha antiga mina soterrada, e noutro na parcela 36024A177001320000BH, que se conducen ata un pozo de reparto de aros prefabricados de formigón nesta segunda parcela, e dende ahí mediante tubaxes de polietileno de 75 mm de diámetro ata chegar ás parcelas a regar, con referencias catastrais 0196101NH7209N0001YO, 0297612NH7209N0001EO e 0297608NH7209N0001JO. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 04 de marzo de 2022.
APROBACIÓN DEFINITIVA DO EXPEDIENTE DE TRANSMISIÓN DA TITULARIDADE AO CONCELLO DE AGOLADA DOS CORENTA E SETE (47) PENDELLOS SITUADOS NO ANTIGO RECINTO FEIRAL DE AGOLADA.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/11/2022)

O Pleno da Deputación Provincial de Pontevedra na sesión ordinaria que tivo lugar o día 30 de setembro de 2022, aprobou inicialmente o expediente de transmisión da titularidade ao concello de Agolada dos corenta e sete (47) pendellos situados no antigo recinto feiral de Agolada que se relacionan a continuación, para destinalos a fins de utilidade pública e interese social, tales como celebración de feiras de produtos autóctonos, mostras de artesanía popular, exposicións, eventos gastronómicos, concertos, presentación de libros, club de lectura, obradoiros, mercadillos solidarios, vodas civís, etc., co obxecto de mellorar o desenvolvemento cultural e turístico do municipio: No Boletín Oficial da Provincia de Pontevedra número 191 de data 5 de outubro de 2022, publicouse un anuncio de exposición pública do citado expediente de transmisión da titularidade ao concello de Agolada dos corenta e sete (47) pendellos situados no antigo recinto feiral de Agolada, durante o prazo de vinte días hábiles, non presentándose reclamacións durante o prazo concedido ao efecto, polo que se entende elevado a definitivo o acordo de aprobación inicial, de conformidade co establecido no punto resolutivo segundo do citado acordo plenario, configurándose tal aprobación como requisito da súa validez e eficacia. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Herminsul Mallorca Eng.—O Secretario, Carlos Cuadrado Romay Asinado dixitalmente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 11/2022, MEDIANTE SUPLEMENTO DE CREDITO 1/2022
ADMINISTRACIÓN LOCAL — Municipal — Tui (Presupostos e cadros de persoal, 16/05/2022)

Transcorrido o prazo de exposición regulamentario (BOP nº 72, do 13 de abril do 2022), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2022 (Modificación de Créditos 11/2022, aprobado polo Pleno en sesión ordinaria do 31 de marzo do 2022; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
APROBACIÓN DEFINITIVA DA ESTRUTURA DE CUSTES DO CONTRATO DE CONCESIÓN DO CICLO INTEGRAL DA AUGA DE PONTEAREAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 25/10/2022)

O Pleno da Corporación Municipal, na sesión levada a cabo o día 30 de xuño de 2022, acordou aprobar inicialmente a estrutura de custes para a xestión, en réxime de concesión, do servizo do ciclo integral da auga (abastecemento, saneamento e depuración) do concello de Ponteareas de conformidade co documento elaborado pola asistencia técnica LAGARES OCA S. L. (presentado por rexistro electrónico nº 2648 do 2 de xuño de 2022). Abriuse un período de información pública de vinte días hábiles mediante anuncio no Boletín Oficial da Provincia de Pontevedra (BOPPO) e no taboleiro de anuncios da Sede electrónica do Concello de Ponteareas; para que os interesados poidesen presentar alegacións. O 12 de xullo de 2022 publicouse anuncio no BOP de Pontevedra sen que durante o período de información pública se presentasen alegacións, tal como consta no informe emitido o 18 de agosto polo responsable do rexistro municipal. Ao non presentarse alegacións, o acordo de aprobación inicial elevouse a definitivo e remitiuse o expediente á Xunta Consultiva de Contratación Administrativa de Galicia, para que emitise informe preceptivo tal como establece o artigo 9.7 do Real decreto 55/2017, de 3 de febreiro, polo que se desenvolve a Lei 2/2015, de 30 de marzo, de Desindexación da Economía Española. O informe foi emitido o 13 de setembro de 2022. Co presente anuncio faise público todo o exposto, podendo consultarse o estudo da estrutura de custes aprobado na sede electrónica do Concello: Pinchar na CARPETA “6. CONTRATACIÓN”. A alcaldesa, Mª Cristina Fernández Davila (Documento asinado electronicamente)
APROBACIÓN INICIAL DOS ESTATUTOS PARA A CONSTITUCIÓN E FUNCIONAMENTO DA ASOCIACIÓN ADMINISTRATIVA DE COOPERACIÓN DO SAU 1 “POLÍGONO INDUSTRIAL DA PORTELA”.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 24/11/2022)

Aos efectos de dar cumprimento ao artigo 302 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia, sométese o proxecto de estatutos a información pública polo prazo de UN MES mediante a publicación do Acordo no Boletín Oficial da Provincia de Pontevedra e nun dos xornais de maior circulación, encontrándose asemade a dispor dos interesados na sede electrónica deste Concello. Notificarase de forma individual aos propietarios ou titulares de dereitos de contido patrimonial no polígono, a fin de que, por idéntico termo, formulen as alegacións pertinentes sobre o proxecto das bases de actuación e estatutos e soliciten a súa incorporación. DOCUMENTO ASINADO ELECTRONICAMENTE
APROBACIÓN INCIAL ORZAMENTO MUNICIPAL ANO 2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 07/04/2022)

O pleno do Concello de Cerdedo-Cotobade en sesión ordinaria de data de 31 de marzo de 2022 adoptou o acordo de aprobación inicial do Orzamento Municipal para o exercicio 2022, así como o cadro de persoal polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención Municipal do Concello, polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. De non presentarse reclamacións durante o indicado prazo o orzamento considerarase definitivamente aprobado. Cerdedo-Cotobade O Alcalde Asdo. Jorge Cubela López
EXPOSICIÓN PÚBLICA DA APROBACIÓN DA LIQUIDACIÓN DA TAXA POLA UTILIZACIÓN DAS INSTALACIÓNS DA PRAZA DE ABASTOS CORRESPONDENTE AO MES DE XUÑO DE 2022
ADMINISTRACIÓN LOCAL — Municipal — Illa de Arousa, A (Recadación, 19/07/2022)

Mediante Resolución da Alcaldía 2022-0407, aprobouse a liquidación da taxa pola utilización das instalacións da praza de abastos correspondente ao mes de xuño do 2022, por un total de 377,60 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 01/08/2022 ao 30/09/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
MODIFICACIÓN DO ACORDO ADOPTADO POLA XUNTA DE GOBERNO DE DATA 29/07/22 QUE RESOLVE O PROCEDEMENTO DE "CONCESIÓN DE SUBVENCIÓNS A CLUBS DEPORTIVOS DA PROVINCIA DE PONTEVEDRA QUE PARTICIPAN EN COMPETICIÓNS FEDERADAS DE ÁMBITO INFERIOR A ESTATAL 2022"
ADMINISTRACIÓN LOCAL — Provincial — Deputación Provincial (Subvencións e axudas, 30/09/2022)

De conformidade co establecido no artigo 30 da Lei 38/03, de 17 de novembro, xeral de subvencións e no artigo 12.2 da Ordenanza Xeral de Subvencións da Deputación de Pontevedra, publícanse a modificación do acordo adoptado pola Xunta de Goberno de data 29/07/2022 que resolve o procedemento de “Concesión das subvencións a clubs deportivos da provincia de Pontevedra que participan en competición federadas de ámbito inferior a estatal para o ano 2022”, aprobada por Xunta de Goberno na súa sesión ordinaria de 23 de setembro de 2022 Pontevedra, 28 de setembro de 2022
AMPLIACIÓN DA DELEGACIÓN DE COMPETENCIAS NA CONCELLEIRA MARÍA DO CARME FOUCES DÍAZ
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/07/2022)

A Xunta de Goberno Local do Concello de Pontevedra, na sesión ordinaria que tivo lugar o día 27.06.2022, corrixindo os erros dun anterior acordo de 20.06.2022, adoptou o acordo sobre ampliación da delegación de competencias que a continuación se transcribe: 1. A Xunta de Goberno Local, na sesión de 15.06.2019, delegou na concelleira María do Carme Fouces Díaz, as seguintes competencias: a) A xestión do persoal. b) As decisións de persoal que non lle correspondan a outro órgano e sexan susceptibles de delegación de conformidade co artigo 127.1. h) e 127.2 da Lei 7/1985, de 2 de abril, reguladora de bases de réxime local, excepto as bases das convocatorias de selección e provisión de postos de traballo, o despido disciplinario do persoal laboral do Concello de Pontevedra e o réxime disciplinario. c) O inicio dos expedientes e o acto de outorgamento de concesións demaniais de nichos, columbarios e demais unidades de enterramento dos cemiterios municipais.2. A día de hoxe compre ampliar as delegacións na concelleira María do Carme Fouces Díaz, a fin de facilitar a xestión administrativa nas seguintes materias: - As autorizacións para ocupación de espazos nos cemiterios municipais. Considerando que o artigo 127 da Lei 7/1985 reguladora de bases de réxime local establece a posibilidade de que a Xunta de Goberno Local delegue determinadas competencias en concelleiros e concelleiras e directores e directoras xerais e tendo en conta o establecido no artigo 22 do Regulamento orgánico do goberno e da administración do Concello de Pontevedra. En vista ao exposto, a Xunta de Goberno Local, por unanimidade, acorda: Primeiro.- Delegar na concelleira María do Carme Fouces Díaz, a seguinte competencia: - As autorizacións para ocupación de espazos nos cemiterios municipais. Segundo.- As delegacións sinaladas no apartado anterior complementan ás efectuadas por acordo de Xunta de Goberno Local de 15.06.2019 de delegación de competencias nos concelleiros e directores xerais, e rexeranse polas condicións establecidas en dito acordo. Terceiro.- Notificar o presente acordo á concelleira interesada, dese conta ao Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento. Pontevedra, na data da súa sinatura. O Secretario da Xunta de Goberno Local,
EXPOSICIÓN PÚBLICA DA CONTA XERAL DA DEPUTACIÓN PROVINCIAL DE PONTEVEDRA CORRESPONDENTE AO EXERCICIO DE 2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 23/05/2022)

A Comisión Especial de Contas na sesión que tivo lugar o día 20 de maio de 2022 emitiu informe favorable sobre a Conta Xeral da Deputación Provincial de Pontevedra correspondente ó exercicio 2021, integrada pola propia da Deputación de Pontevedra, a da Fundación Escola Universitaria de Enfermería, a do Consorcio Provincial de Pontevedra para a Prestación do Servizo contra Incendios e Salvamento, a do Consorcio para o Servizo Contraincendios e Salvamento das Comarcas do Deza e Tabeirós-Terra de Montes e a consolidada. En cumprimento co disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004 de 5 de marzo, a Conta Xeral correspondente ó exercicio 2021 exponse ó público por un prazo de quince días, durante os cales os interesados poderán presentar as reclamacións, reparos ou observacións que estimen pertinentes. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicarase na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica, a documentación da Conta Xeral da Deputación Provincial de Pontevedra correspondente ó exercicio 2021. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Carlos Pedro Romaratezabala Elizazu.—O Secretario, Carlos Cuadrado Romay. Asinado dixitalmente á marxe.